《寄李文亭同年 其一》
清代·武亿

不见李夫子，今且岁一周。坐滞冷官局，和意但无求。

引水灌庭竹，瘦影对摇秋。时泛一尊酒，呼与此君酬。

相要依岁寒，劲节两相留。

作者简介：（1745—1799）河南偃师人，字虚谷，一字小石，自号半石山人。乾隆四十五年进士，授博山知县。以捕治和珅所遣不法番役罢官。仍留博山授徒，主讲清源书院。其学博通经史，长于考證。有《经读考异》、《群经义證》、《金石三跋》、《读史金石集目》、《授经堂诗文集》等。